Marcus Hellner

**Carl Marcus Joakim Hellner** (sündinud 25. novembril 1985 Lerdalas) on endine Rootsi murdmaasuusataja, kolmekordne olümpiavõitja.

Esimest korda osales Hellner Rootsi meistrivõistlustel 28. detsembril 2003 Nässjös 10&nbsp;km vabatehnikas ja tuli 25. kohale. Järgmisel päeval peeti klassikalises tehnikas 10&nbsp;km jälitussõit ja Hellner tõusis 23. kohale. Esimest korda osales Hellner juunioride maailmameistrivõistlustel samal talvel 2004 Norras Strynis, kus ta jäi igal distantsil kolmandasse kümnesse. Ta saavutas 3. veebruaril klassikalises tehnikas 30&nbsp;km ühisstardist sõidus 29. koha, 5. veebruaril vabatehnikas 10&nbsp;km eraldistardist sõidus 26. koha ning 7. veebruaril vabatehnikas 1&nbsp;km sprindis 21. koha. Sama aasta 23. märtsil osales Hellner Skellefteås Rootsi meistrivõistlustel 15&nbsp;km klassikas ja tuli 35. kohale.

Järgmisel aastal oli toimunud mõningane areng. 29. jaanuaril 2005 tuli Hellner Rootsi meistrivõistlustel Hudiksvallis 15&nbsp;km vabatehnikas 11. kohale. Juunioride maailmameistrivõistlustel Soomes Rovaniemis osales ta kahel distantsil: 10+10&nbsp;km suusavahetusega sõidus tuli ta 21. märtsil 15. kohale ja 10&nbsp;km vabatehnikas 25. märtsil 28. kohale.

Esimest korda osales Hellner maailma karikasarja etapil 7. märtsil 2006 Rootsis Borlänges 1,5&nbsp;km vabatehnikasprindis, kus ta saavutas 32. koha. Sellest ajast peale osales ta paljudel MK-etappidel Põhjamaades, aga paremat kohta ei saanud tükil ajal. Sel aastal osales ta Rootsi meistrivõistlustel Luleås neljal distantsil. 25. märtsil tuli ta 15+15&nbsp;km suusavahetusega sõidus 26. kohale, 30. märtsil 15&nbsp;km klassikas 24. kohale, 1. aprillil 1&nbsp;km vabatehnikasprindis kvalifikatsioonis 10. ja finaalis 8. kohale ning 2. aprillil vabatehnikas ühisstardist 50&nbsp;km distantsil 30. koha.

Meeskondlikult osales ta esimest korda maailma karikasarja etapil 19. novembril 2006 Gällivares, kus ta sõitis Rootsi II meeskonnas vabastiili ja saavutas 17. koha. (Nii Eesti kui Rootsi III jäid siiski tahapoole.) Mõningane edenemine toimus pärast aastavahetust. Šveitsis Davosis jõudis ta 3. veebruaril 15&nbsp;km vabastiilis esimest korda elus punktikohale 19. kohaga, olles ühtlasi edukaim rootslane. 4. veebruaril toimus 4×10&nbsp;km teatesõit, kus Hellner sõitis Rootsi meeskonnas vabatehnikat ja saavutas 8. koha.

Mõningase üllatusena arvati Hellner, kes oli kõigest ühe korra tulnud MK-etapil punktikohale ja Rootsi meistrivõistlustel esikümnesse, Rootsi koondisse 2007. aasta MM-iks, mis toimusid Jaapanis Sapporos. Valik õigustas ennast. Hellner saavutas 28. veebruaril 15&nbsp;km vabatehnikas 8. koha. 2. märtsil sõideti 4×10&nbsp;km teatesõit, kus Hellneri kanda oli kolmas vahetus vabastiilis ning Rootsi võitis pronksmedali Norra ja Venemaa järel, kaotus vastavalt 3,5 ja 0,3 sekundit.

Selle ja järgmise hooaja MK-etappe sõitis Hellner ebastabiilselt. Korduvalt jäi ta välja isegi 50 hulgast, kuid oli ka õnnestumisi. 27. oktoobril 2007 tuli ta Düsseldorfis 1,5&nbsp;km vabatehnikasprindis nii kvalifikatsioonis kui finaalis ja järgmisel päeval 6×1,5&nbsp;km paarissprindis koos Emil Jönssoniga kolmandaks Rootsi I ja Norra II järel. Meeskondlikku kolmandat kohta kordas ta 9. detsembril Davosis 4×10&nbsp;km teatesõidus Tšehhi ja Itaalia koondise järel, sealjuures viimasele vahetusele oli ta läinud alles 9. kohal. Tavapikkusega individuaaldistantsidelt jäi parimaks 6. koht 15&nbsp;km vabastiilis Kanadast Canmore'ist, kus ta sprindis ja suusavahetusega sõidus ei mahtunud 30 hulka punktikohalegi.

Hellner võitis 22. novembril 2008 hooaja maailma karikasarja avaetapil Gällivares 15&nbsp;km vabatehnikas sõidu. Järgmisel päeval saavutas ta Rootsi meeskonnaga teise koha Norra järel, kusjuures Hellner kaotas Petter Northugile lõpuspurdis 0,2 sekundiga. Saksamaa, Tšehhi ja Venemaa jäid maha umbes sekundiga. 7. detsembril kordus sama Prantsusmaal La Clusaz's: Rootsi tuli teiseks, ainult seekord kaotas ankrumees Hellner Northugile 2,2 sekundiga. Sel hooajal saavutas Hellner esimese medali ka Rootsi meistrivõistlustelt, mis toimusid Sundsvallis. Ta tuli 15+15&nbsp;km suusavahetusega sõidus 29. jaanuaril 4. kohale, kuigi kaotas võitnud Anders Södergrenile ligi 2 minutit, ja 1. veebruaril 15&nbsp;km vabastiilis Södergreni ja Johan Olssoni järel pronksmedalile, kaotades Södergrenile ligi minuti.

2009. aasta MM-il Liberecis osales Hellner neljal distantsil. 22. veebruaril jäi ta 15+15&nbsp;km suusavahetusega sõidus 19. kohale (Södergren võitis hõbemedali). 24. veebruaril toimus 1,6&nbsp;km vabatehnikasprint, kus Hellner tuli kvalifikatsioonis 19. kohale, aga võitles end välja finaali ja sai seal 5. koha (kaksikvõit läks Norrasse). 27. veebruaril toimus 4×10&nbsp;km teatesõit, kus Rootsi lõpetas 6. kohaga. 1. märtsil sõideti vabastiilis ühisstardist 50&nbsp;km ja Hellner jäi 27. kohale, olles parim rootslane.

2010 osales Hellner Rootsi meistrivõistlustel Piteås kahel etapil ja võitis need mõlemad: 21. jaanuaril 15+15&nbsp;km suusavahetusega sõidu ja 24. jaanuaril 15&nbsp;km vabastiilis sõidu, mõlemad Daniel Rickardssoni ees.

Järgnesid 2010. aasta taliolümpiamängud Kanadas Vancouveris, kus Hellner osales viiel distantsil ja tuli kahekordseks olümpiavõitjaks. Esimene distants oli 15&nbsp;km vabastiilis 15. veebruaril ja Hellner lõpetas 4. kohal, olles esikümnes ainus põhjaeurooplane. 20. veebruaril sõideti 15+15&nbsp;km suusavahetusega distants ja Hellner võitis esimese olümpiakulla, edestades 2,1 sekundiga Tobias Angereri (Saksamaa) ja 2,8 sekundiga Johan Olssonit. 22. veebruaril toimus võistlus paarissprindis, kus Hellner ja Rootsi ei jõudnud finaaligi, vaid pidid leppima 15. kohaga otse Eesti ees. 24. veebruaril sõideti 4×10&nbsp;km teadet ja Rootsi võidutses, edestades Norrat 15,9 sekundiga. Hellner sai viimases vahetuses 3. koha, kaotades küll oluliselt Northugile. 28. veebruaril sõideti klassikalises stiilis 50&nbsp;km ühisstardist, kus Hellner jäi 22. kohale.

2011 osales Hellner Rootsi meistrivõistlustel kolmel distantsil ja tuli riigi kahekordseks meistriks. 3. veebruaril võitis ta 15+15&nbsp;km suusavahetusega sõidu 5,3 sekundiga Johan Olssoni ja 24,9 sekundiga Daniel Rickardssoni ees. 5. veebruaril peeti 1&nbsp;km vabatehnikasprindivõistlus, kus Hellner oli kvalifikatsioonis 7. ja finaalis 4. 6. veebruaril toimus 15&nbsp;km klassikalises stiilis ning tulemused olid samad mis suusavahetusega distantsil: Hellner võitis 3,5 sekundiga Olssoni ja 23,5 sekundiga Rickardssoni ees.

2011. aasta maailmameistrivõistlustel pälvis Hellner kaks medalit. Ta võitis 24. veebruaril kohe avadistantsi, vabatehnikasprindi, mille kvalifikatsioonis oli ta olnud 5. Teised medalid läksid Petter Northugile ja Emil Jönssonile. 27. veebruaril toimus 15+15&nbsp;km suusavahetusega sõit, kust Hellner sai 6. koha. Võitis Northug kahe venelase ja ühe valgevenelase ees. 1. märtsil sõideti 15&nbsp;km klassikat ja Hellneri osaks jäi 34. koht. 4. märtsil sõideti 4×10&nbsp;km teadet ja Rootsi sõitis välja hõbemedali. Hellner kaotas Rootsi ankrumehena 1,3 sekundiga Norra ankrumehele Northugile. Ja lõpuks sõideti 6. märtsil 50&nbsp;km vabastiilis ühisstardist, Hellner tuli 15. kohale.

Ta lõpetas sportlaskarjääri pärast hooaega 2017–2018.

## Saavutused
### [[Taliolümpiamängud|Olümpiamängud]]el

* 2010  Vancouveris**
**  **olümpiavõitja** [[Murdmaasuusatamine 2010. aasta taliolümpiamängudel#30 km suusavahetusega sõit (15 km kl.+15 km vaba)|30 km suusavahetusega sõidus]]
**  **olümpiavõitja** [[Murdmaasuusatamine 2010. aasta taliolümpiamängudel#4x10 km teatesõit (kl.+vaba)|4×10 km teatesõidus]]
** 4. koht [[Murdmaasuusatamine 2010. aasta taliolümpiamängudel#15 km (vaba)|15 km vabastiilis]]
* [[Murdmaasuusatamine 2014. aasta taliolümpiamängudel|2014]]  [[Sotši]]s**
**  **olümpiavõitja** 4×10 km teatesõidus
**  hõbemedal 30 km suusavahetusega sõidus

### [[Suusatamise maailmameistrivõistlused|Maailmameistrivõistlustel]]

*2007  Sapporos
**  pronksmedal 4×10 km teatesõidus
*2011  Oslos
**  **maailmameister** sprindi vabasõidus
**  hõbemedal teatesõidus
*2013  Val di Fiemmes
**  hõbemedal sprinditeates
**  hõbemedal teatesõidus
* 2015  Falunis
**  hõbemedal teatesõidus
* 2017  Lahtis
**  pronksmedal teatesõidus

### [[Maailma karikavõistlused murdmaasuusatamises|Maailma karikasarjas]]
#### Maailma karikas

* Üldkarikas
** 3. koht: 2010
* Tavadistantside karikas
** 3. koht: 2010

#### Maailma karikasarja etapivõidud
Marcus Hellner osales individuaalselt 207 maailma karikasarja etapil, jõudnud esikolmikusse 26 korral ja võitis viis korda.

## Välislingid

*